ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
கண்காணிப்பு விழிப்புணர்வு வாரம் கடைபிடிப்பு
கண்காணிப்பு விழிப்புணர்வு வாரம் – 2021-ஐ முன்னிட்டு, சென்னை துறைமுக பொறுப்புக் கழகம் மற்றும் காமராஜர் துறைமுக பொறுப்புக் கழகம் சார்பில், இரு நிறுவனங்களில் பணியாற்றும் அதிகாரிகள் மற்றும் ஊழியர்கள் ஒருமைப்பாடு உறுதிமொழி ஏற்றுக் கொண்டனர்.
பின்னர் நடைபெற்ற நிகழ்ச்சியில் தலைமையுரையாற்றிய சென்னை துறைமுக பொறுப்புக்கழக தலைவரும், காமராஜர் துறைமுக பொறுப்புக் கழகத்தின் தலைவர் மற்றும் நிர்வாக இயக்குனருமான திரு.சுனில் பாலிவால் ஐஏஎஸ், அனைவரும் நேர்மை மற்றும் ஒருமைப்பாட்டை பின்பற்ற வேண்டும் என்றார். லஞ்சம் பெற்றுக் கொள்ளாமல் இருப்பது மட்டும் நேர்மைக்கு அறிகுறி அல்ல என்று குறிப்பிட்ட அவர், தங்களது பணி மற்றும் பொறுப்புகளை அர்ப்பணிப்பு உணர்வுடன் நிறைவேற்ற வேண்டும் என்றார்.
இந்த நிகழ்ச்சியில் சிறப்பு விருந்தினராக பங்கேற்ற மத்திய தொழிலகப் பாதுகாப்புப் படையின் தென் பிராந்திய ஐஜி திருமதி அஞ்சனா சின்ஹா ஐபிஎஸ், சென்னை துறைமுக பொறுப்புக் கழகத்தின் செய்தி மடலான “கண்காணிப்புக் குரல்” என்ற நூலை வெளியிட்டார்.
சென்னை துறைமுக பொறுப்புக் கழகத்தின் தலைமை கண்காணிப்பு அதிகாரி திரு.எஸ்.முரளி கிருஷ்ணன், காமராஜர் துறைமுக தலைமை கண்காணிப்பு அதிகாரி திரு.ஜே.பிரதீப் குமார் இந்த நிகழ்ச்சியில் கலந்து கொண்டனர்.
தகவல் மற்றும் ஒலிபரப்பு அமைச்சகம்
பிரசார் பாரதியின் முழு அளவிலான ஒலிம்பிக் போட்டி ஒளிபரப்பு - பல மில்லியன் டிஜிட்டல் பார்வையாளர்களுடன் வெற்றி பெற்றது
ஒலிம்பிக் போட்டியில், இந்திய குழுவினர் பல முதல் சாதனைகளை படைத்து வெற்றியுடன் திரும்பினர். இதற்கு முன் நடக்காத சாதனை, புதிய இந்தியாவுக்கு புதிய நம்பிக்கையை அளித்துள்ளது. இந்த நம்பிக்கை, நாடு முழுவதும் முழுமையான ஒளிபரப்பு மூலம் நாட்டு மக்கள் ஒவ்வொருவரையும் சென்றடைய, முக்கிய பங்காற்றியதை பகிர்ந்து கொள்வதில் பிரச்சார் பாரதி மகிழ்ச்சியடைகிறது.
பல ஒலிம்பிக் நிகழ்வுகளில், நமது சாம்பியன்கள் சாதனை படைத்தபோது, பிரச்சார் பாரதி தனது ஒளிபரப்பு மற்றும் டிஜிட்டல் தளங்கள் மூலம், ஒலிம்பிக் வெற்றியின் நேரடி காட்சிகளை ஒவ்வொரு வீட்டுக்கும் டி.வி, ரேடியோ மற்றும் ஸ்மார்ட் போன்கள் மூலம் கொண்டு சேர்த்தது.
டிடி ஸ்போர்ட்ஸ் மற்றும் அகில இந்திய வானொலியின் விளையாட்டு நெட்வொர்க் ஆகியவற்றின் ஒளிபரப்பு, இந்தியர்கள் இடையே மிகவும் பிரபலமாக இருந்தது, பிரச்சார் பாரதியின் யூ டியூப் சேனல்கள் மற்றும் நியூஸ் ஆன் ஏர் செயலி ஆகியவற்றில் பதிவான பல மில்லியன் டிஜிட்டல் பார்வையாளர்கள் மூலம் இது தெரிகிறது.
டி.டி. நேஷனல் சேனலில் 14 ஒலிம்பிக் வீடியோக்கள், 6.6 மில்லியன் முறை, 2.6 லட்சம் மணி நேரத்துக்கு பார்க்கப்பட்டுள்ளன.
பிரச்சார் பாரதி விளையாட்டு சேனலில், 74 வீடியோக்கள் 5.8 மில்லியன் முறை 1.4 லட்சம் மணி நேரம் பார்க்கப்பட்டுள்ளன.
பொறுப்புள்ள அரசு ஒளிபரப்பு நிறுவனமாக பிரசார் பாரதி, மிகவும் தொலைதூர பகுதிகளுக்கு ஒலிம்பிக் ஒளிபரப்புகளை கொண்டு சென்றதோடு மட்டும் அல்லாமல், சிறப்பு மாற்றுத்திறனாளிகளுக்கும் கொண்டு சென்றுள்ளது. ஒலிம்பிக் நிகழ்ச்சிகள் ஒளிபரப்புக்கு, 14 சைகை மொழி கலைஞர்களையும் பிரச்சார் பாரதி பணியில் ஈடுபடுத்தியிருந்தது. அவர்கள் ஒலிம்பிக் நேரடி ஒளிபரப்பை சைகை மொழிகளில் அளித்தனர். நமது வானொலி நேயர்களுக்கு, 16 அகில இந்திய வானொலி வர்ணனையாளர்கள், பல ஒலிம்பிக் நிகழ்ச்சிகளை ஒவ்வொரு நொடியும் விரிவாக விளக்கினர்.
டோக்கியோ ஒலிம்பிக் 2020 போட்டியின், எங்கள் டிஜிட்டல் ஒளிபரப்பு முழுமையானது மற்றும் பன்முகத்தன்மை வாய்ந்தது. ஒலிம்பிக் விளையாட்டு நிகழ்வுகளை நேரடியாக ஒளிபரப்பியதோடு, தொடக்கவிழா மற்றும் நிறைவு விழா நிகழ்ச்சிகள், இந்திய முன்னணி விளையாட்டு வீரர்களுடன் சிறப்பு மெய்நிகர் கருத்தரங்கு, இந்திய ஒலிம்பிக் குழுவினரின் வெற்றிக் கதைகள், நாடு முழுவதும் ஒலிம்பிக் வெற்றி கொண்டாட்ட நிகழ்ச்சிகள் உட்பட பலவற்றையும் பிரச்சார் பாரதி ஒளிபரப்பியது.
பிரதமர் அலுவலகம்
நாகாலாந்து உருவான தினத்தையொட்டி அம்மாநில மக்களுக்கு பிரதமர் வாழ்த்து
நாகாலாந்து உருவான தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"நாகாலாந்து மாநிலதினத்தையொட்டி அம்மாநில மக்களுக்கு வாழ்த்துகள். துணிச்சல், கடின உழைப்பு, இயற்கையோடு இணைந்த நல்லிணக்க வாழ்வு ஆகியவற்றை வலியுறுத்தும் நாகாலாந்தின் கலாச்சாரத்தில் இந்தியா பெருமிதம் கொள்கிறது. வரும் ஆண்டுகளில் நாகாலாந்து தொடர்ந்து வெற்றிபெற நான் பிரார்த்திக்கிறேன்.”
நிலக்கரி அமைச்சகம்
ஐந்து நிலக்கரி சுரங்க ஏரிகளை ராம்சார் பட்டியலில் இணைக்க நிலக்கரி அமைச்சகம் சுற்றுச்சூழல் அமைச்சகத்திடம் கோரிக்கை
நிலக்கரி உற்பத்தியை அதிகரிப்பதன் மூலம், அதிகரித்து வரும் எரிசக்தி தேவைகளை பூர்த்தி செய்ய, இந்திய நிலக்கரித்துறை பல்வேறு முயற்சிகளை தொடர்ந்து எடுத்து வருகிறது. அதேசமயம், சுற்றுச்சூழலை பாதுகாத்து, காடுகள் மற்றும் பல்லுயிர் பெருக்கத்தைப் பாதுகாக்கும் நடவடிக்கைகளுக்கு முக்கியத்துவம் கொடுப்பதுடன், நிலையான வளர்ச்சிப் பாதையில் செல்லவும் திட்டமிட்டுள்ளது. இதன்ஒரு பகுதியாக, இந்தியா நிலக்கரி கழகம், நிலக்கரி சுரங்க ஏரிகளை பாதுகாத்தல், ஈரமாகவுள்ள நிலங்களின் சுற்றுச்சூழல் தன்மையை பராமரித்தல், மேலும், நிலக்கரி சுரங்க ஏரிகளை ராம்சார் பட்டியலில் சேர்ப்பது உள்ளிட்ட பணிகளை, மாநில அரசுகளின் உதவியுடன், சுற்றுச்சூழல், வனம் மற்றும் பருவநிலை மாற்றத்துக்கான அமைச்சகம் மேற்கொண்டு வருகிறது.
ராம்சார் பட்டியலில், நிலக்கரி சுரங்க ஏரிகளை இணைப்பதற்கான தகுதி குறித்து சுற்றுச்சூழல், வனம் மற்றும் பருவநிலை மாற்றத்துக்கான அமைச்சகத்துடன் ஆலோசனை நடத்தப்பட்டது. ராம்சார் பட்டியலில் சேர்ப்பதற்கான ஈரநிலங்கள் அடையாளம் காணப்பட்டன. சுற்றுச்சூழல், வனம் மற்றும் பருவநிலை மாற்றத்துக்கான அமைச்சகத்தின் அறிவுரையின்படி, மேற்குவங்கம், ஒடிசா, ஜார்க்கண்ட், மத்தியப்பிரதேசம் ஆகிய மாநிலங்களில் உள்ள 5 சுரங்க ஏரிகளை ராம்சார் பட்டியலில் இணைக்க இந்திய நிலக்கரி கழகம் அடையாளம் கண்டுள்ளது. இதற்கான ஆவணங்களை தயாரிக்கும் பணியில் இந்திய நிலக்கரி கழகம் ஈடுபட்டுள்ளது. இந்த நிலக்கரி சுரங்க ஏரிகளுக்கு, பல்வேறு வகையான பறவைகளும், விலங்கினங்களும் வருகை தருகின்றன. பெரிய அளவிலான தோட்டங்களை அமைப்பது மற்றும் மண்ணின் ஈரப்பதத்தைப் பாதுகாத்தல் உள்ளிட்ட இந்திய நிலக்கரி கழகத்தின் முயற்சிகள், நிலக்கரி சுரங்க ஏரிகளை சுற்றியுள்ள சூழல் மேம்படுத்தப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837866
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தொழில் செய்வதற்கு உகந்த இடையூறுகள் இல்லாத சூழலை உருவாக்குவதற்காக தனது கொள்கைகளை அரசு மாற்றியமைத்து தொழில் துறைக்கு ஆதரவளிப்பதில் முன்னணியில் உள்ளதாக திரு நிதின் கட்கரி பேச்சு
தொழில் செய்வதற்கு உகந்த, இடையூறுகள் இல்லாத சூழலை உருவாக்குவதற்காக தனது கொள்கைகளை அரசு மாற்றியமைத்து தொழில் துறைக்கு ஆதரவளிப்பதில் முன்னணியில் உள்ளதாக மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி இன்று கூறினார்.
"சாலைகள் மற்றும் நெடுஞ்சாலைகள் துறையில் முதலீடுகளை ஊக்குவிப்பதற்காக வர்த்தகம் செய்வதை எளிதாக்குதல்" எனும் தலைப்பிலான இணைய கருத்தரங்கில் பேசிய அவர், கொரோனா காரணமாக மக்களின் ஆரோக்கியம் மற்றும் நாட்டின் பொருளாதாரம் ஆகியவற்றில் மிகவும் சவாலான காலகட்டத்தை நாம் கடந்து கொண்டிருக்கிறோம் என்று கூறினார்.
ஆனால் தற்போது உலகெங்கிலும் நேர்மறைத் தன்மை மெதுவாக உருவாகி வருவதாக கூறிய அமைச்சர், கடும் முயற்சியுடனும்
உறுதியுடனும் பல்வேறு முன்முயற்சிகள் மற்றும் திட்டங்களை சாலை போக்குவரத்து மற்றும் நெடுஞ்சாலைகள் அமைச்சகம் செயல்படுத்தி வருவதாக கூறினார்.
அரசின் இந்த முறையான மற்றும் நேர்மறை அணுகலின் காரணமாக அரசு திட்டங்கள் செயல்படுத்தப்படுவதன் வேகம் சமீப காலங்களில் அதிகரித்துள்ளதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757072
-----
(Visitor Counter : 158
பிரதமர் அலுவலகம்
ஹெராத் மற்றும் மகாசிவராத்திரியையொட்டி, நாட்டு மக்களுக்கு பிரதமர் வாழ்த்து
ஹெராத் மற்றும் மகாசிவராத்திரியையொட்டி, நாட்டு மக்களுக்கு பிரதமர் திரு.நரேந்திர மோடி, வாழ்த்து தெரிவித்துள்ளார்.
எல்லா இடங்களிலும் அமைதி மற்றும் முன்னேற்றம் நிலவ அவர் வாழ்த்தியுள்ளார். ஒவ்வொருவரின் மகிழ்ச்சி மற்றும் ஆரோக்கியத்திற்காக பிரார்த்திப்பதாக அவர் தெரிவித்துள்ளார்.
|
|
@narendramodi
ஹெராத் வாழ்த்துகள்!
எல்லா இடங்களிலும் அமைதி மற்றும் முன்னேற்றம் நிலவுக. ஒவ்வொருவரின் மகிழ்ச்சி மற்றும் ஆரோக்கியத்திற்காக பிரார்த்திக்கிறேன்.
சமூக நிதி மற்றும் அதிகாரமளித்தல் அமைச்சகம்
போதைப்பொருள் இல்லாத இந்தியா இயக்கத்தின் ஒரு பகுதியாக சமூக நீதி மற்றும் அதிகாரமளித்தல் துறை மற்றும் காயத்ரி பரிவார் இடையே நாளை புரிந்துணர்வு ஒப்பந்தம் கையெழுத்தாகிறது
போதைப் பொருள் பயன்பாடு நாட்டின் சமூக கட்டமைப்பை மோசமாக பாதிக்கும் ஒரு பிரச்சினையாகும். இது தனிநபரின் ஆரோக்கியத்தை பாதிப்பது மட்டுமல்லாமல், அவர்களின் குடும்பங்களையும் சீர்குலைக்கிறது.
போதைப்பொருட்கள் பயன்பாட்டை தடுக்கும் நோக்கில் அது தொடர்பான விழிப்புணர்வை ஏற்படுத்த போதைப் பொருள் இல்லா இந்தியா இயக்கத்தை  சமூக நீதி மற்றும் அதிகாரமளித்தல் துறை அமைச்சகம் செயல்படுத்தி வருகிறது. இதன் கீழ் மத மற்றும் ஆன்மீக அமைப்புகளுடன் இணைந்து பல்வேறு விழிப்புணர்வு பிரச்சாரங்கள் மேற்கொள்ளப்படுகின்றன. இந்த திசையில் அதன் ஒரு பகுதியாக காயத்ரி பரிவார் என்ற ஆன்மீக வாழ்க்கைமுறை அமைப்புடன் சமூக நீதி மற்றும் அதிகாரமளித்தல் அமைச்சகம் புரிந்துணர்வு ஒப்பந்தத்தில் கையெழுத்திடவுள்ளது.
புதுதில்லியில் டாக்டர் அம்பேத்கர் சர்வதேச மையத்தில் செப்டம்பர் 22, 2023 அன்று காலை 09:00 மணிக்கு மத்திய நீதி மற்றும் அதிகாரமளித்தல் துறை அமைச்சர் டாக்டர் வீரேந்திரகுமார், துறையின் மூத்த அதிகாரிகள் மற்றும் காயத்ரி பரிவார் நிர்வாகத்தின் மூத்த உறுப்பினர்கள் முன்னிலையில் இதற்கான விழா நடைபெறுகிறது.
இந்தப் புரிந்துணர்வு ஒப்பந்தத்தில் கையெழுத்திடுவதன் மூலம், போதைப் பொருள் இல்லா இந்தியா இயக்கத்தின் இலக்குகளை அடைய மேலும் ஊக்கம் ஏற்படும் என்று சமூக நீதி மற்றும் அதிகாரமளித்தல் துறை கருதுகிறது.
மனித வள மேம்பாட்டு அமைச்சகம்
உடல்நலனை வாழ்நாள் நோக்கமாக மாணவர்கள் பின்பற்றும் வகையில் விளையாட்டு சார்ந்த கற்றல்கள் மீது தேசிய கல்விக் கொள்கை 2020 சிறப்பு கவனம் செலுத்துகிறது: திரு தர்மேந்திர பிரதான்
விளையாட்டு மற்றும் உடல்நலம் குறித்த நாடு தழுவிய முதல் வினாடி வினாவான ஃபிட் இந்தியா வினாடி வினா போட்டியை மத்திய கல்வி அமைச்சர் திரு தர்மேந்திர பிரதான் மற்றும் மத்திய இளைஞர் நலன் மற்றும் விளையாட்டு அமைச்சர் திரு அனுராக் தாகூர் ஆகியோர் புதுதில்லியில் இன்று தொடங்கி வைத்தனர்.
இளைஞர் நலன் மற்றும் விளையாட்டு இணை அமைச்சர் திரு நிசித் பிரமானிக்கும் நிகழ்ச்சியில் கலந்து கொண்டார். டோக்கியோ ஒலிம்பிக் வெற்றி வீரர்கள் நீரஜ் சோப்ரா மற்றும் பி வி சிந்து ஆகியோர் காணொலி மூலம் பங்கேற்றனர். பள்ளி குழந்தைகளும் கலந்து கொண்டனர்.
உடல் நலம் மற்றும் விளையாட்டு குறித்து பள்ளி குழந்தைகளிடையே விழிப்புணர்வை ஏற்படுத்தி, தேசிய அளவிலான களத்தில் போட்டியிடும் வாய்ப்பை அவர்களுக்கு வழங்குவது இந்த வினாடி வினாவின் நோக்கமாகும்.
ரூபாய் மூன்று கோடிக்கும் அதிகமான பரிசுத் தொகையை அவர்களது பள்ளிகளுக்காக மாணவர்களால் இந்த போட்டியின் மூலம் வெல்ல முடியும். நாடு சுதந்திரம் அடைந்து 75 ஆண்டுகள் ஆவதை குறிக்கும் வகையில் கொண்டாடப்பட்டு வரும் விடுதலையின் அம்ரித் மகோத்சவத்தின் ஒரு பகுதியாக இந்த நிகழ்ச்சி நடத்தப்படுகிறது.
நிகழ்ச்சியில் பேசிய திரு தர்மேந்திர பிரதான், உடல்நலம் மற்றும் கல்விக்கு இடையே வலுவான பிணைப்பு இருப்பதாக கூறினார். உடல்நலனை வாழ்நாள் நோக்கமாக மாணவர்கள் பின்பற்றும் வகையில் விளையாட்டு சார்ந்த கற்றல்கள் மீது தேசிய கல்விக் கொள்கை 2020 சிறப்பு கவனம் செலுத்துவதாக அவர் தெரிவித்தார்.
மேலும் பேசிய அவர், கொரோனா பெருந்தொற்று சராசரி நடைமுறைகளை பாதித்துள்ளதாகவும், எனவே ஃபிட் இந்தியா இயக்கத்தின் முக்கியத்துவம் பல மடங்கு அதிகரித்துள்ளதாகவும் கூறினார். மாணவர்களின் திறமையை வெளிப்படுத்த தேசிய அளவிலான வாய்ப்பை இந்த வினாடி வினா வழங்குவதாக அவர் குறிப்பிட்டார்.
நிகழ்ச்சியில் பேசிய திரு தாகூர், "உடல்நலம் எவ்வளவு முக்கியமோ மன நலமும் அந்த அளவுக்கு முக்கியமானது. ஃபிட் இந்தியா வினாடி வினாவின் மூலம் சிறு வயதிலேயே மூளை கூர்மை உருவாகி விளையாட்டு பற்றிய அறிவும் அதிகரிக்கும். இந்தியாவுக்கு பரந்துவிரிந்த விளையாட்டு வரலாறு உள்ளது. நமது ஒலிம்பிக் வெற்றியையும் அதனுடன் இணைத்து நாட்டில் விளையாட்டு கலாச்சாரத்தை உருவாக்க பாடுபடுவோம்," என்று கூறினார்.
மேலும் பேசிய அவர், முழுமையான கல்வி மற்றும் விளையாட்டின் முக்கியத்துவம் குறித்து பிரதமர் திரு நரேந்திர மோடி வலியுறுத்தி வருகிறார் என்றும் குழந்தைகளுடனான அவரது உரையாடல், மாணவர்கள் கற்றுக் கொண்டு வளர்ச்சி அடைவதற்கான அழுத்தம் இல்லாத சூழ்நிலையை உருவாக்கி உள்ளது என்றும் கூறினார். இதை சார்ந்து வினாடி வினா போட்டி நடைபெறுவதாக அமைச்சர் தெரிவித்தார்.
திரு நிசித் பிரமானிக் பேசுகையில், அனைத்து வயது பிரிவை சேர்ந்த மக்களும் ஃபிட் இந்தியா இயக்கத்தில் கலந்து கொண்டதாகவும், அனைத்து பள்ளிகளும் வினாடி வினாவில் பங்கேற்று புதிய இந்தியாவை உடல் நலம் மிக்க இந்தியாவாக மாற்ற வேண்டும் என்றும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751199
(Visitor Counter : 217
சுகாதாரம் மற்றும் குடும்ப நலத்துறை அமைச்சகம்
'சுகாதாரம் மற்றும் மருத்துவ ஆராய்ச்சி' என்ற தலைப்பில் நிதிநிலை அறிக்கைக்குப் பிந்தைய இணையவழிக் கருத்தரங்கில் மார்ச் 06, 2023 அன்று பிரதமர் உரையாற்றுகிறார்
மத்திய அரசால் ஏற்பாடு செய்யப்படும் நிதிநிலை அறிக்கைக்குப் பிந்தைய 12 இணையவழிக் கருத்தரங்குகளின் ஒரு பகுதியாக நிதிநிலை அறிக்கையின் அறிவிப்புகளை செயல்படுத்துவதற்கான நுட்பம் மற்றும் யோசனைகளை இந்தக் கருத்தரங்கம் வழங்கும்.
இணையவழிக் கருத்தரங்கம் ஒரே நேரத்தில் 3 தொடர் அமர்வுகளை உள்ளடக்கியதாகும். இதில் நிதிநிலை அறிக்கையில் சொல்லப்பட்டுள்ள புதிய செவிலியர் கல்லூரிகள், ICMR ஆய்வகங்களின் பொது மற்றும் தனியார் துறைப் பயன்பாடு, மருத்துவ சாதனங்களுக்கான மருந்தகக் கண்டுபிடிப்பு மற்றும் மருத்துவம் தொடர்பான பல்துறை படிப்புகள் குறித்தும் ஆலோசிக்கப்படும்
பிரதமர் திரு நரேந்திர மோடி, மார்ச் 06 ஆம் தேதி காலை 10 மணி அளவில் காணொலி மூலம் நிதிநிலை அறிக்கைக்குப் பிந்தைய இணைய வழிக் கருத்தரங்கில் 'சுகாதாரம் மற்றும் மருத்துவ ஆராய்ச்சி' என்ற தலைப்பில் உரையாற்றுகிறார்.
2023-24மத்திய நிதிநிலை அறிக்கையில் ஏழு அம்சங்கள் முக்கியத்துவம் வாய்ந்தவையாகக் கூறப்பட்டுள்ளன. அவை ஒன்றையொன்று பூர்த்தி செய்து கொள்ளக்கூடியவை. இவை அமிர்த காலத்தில் வழிகாட்டும் 'சப்தரிஷி'யாகச் செயல்படுகின்றன. 157 புதிய செவிலியர் கல்லூரிகளை நிறுவுதல், ICMR ஆய்வகங்களில் பொது மற்றும் தனியார் மருத்துவ ஆராய்ச்சியை ஊக்குவித்தல் மருத்துவ சாதனங்களுக்கான மருந்தகக் கண்டுபிடிப்புகள் என்பதோடு மருத்துவம் சார்ந்த பல்துறை படிப்புகள் ஆகியவற்றை உள்ளடக்கிய வளர்ச்சி என்பது அரசாங்கத்தின் முன்னுரிமைகளில் ஒன்றாகும்.
இதில், துறைகளின் அமைச்சர்கள் மற்றும் செயலாளர்கள் தவிர மாநில/யூனியன் பிரதேச அரசுகளின் துறைகள் துறை வல்லுநர்கள் தொழில்கள்/சங்கங்கள் தனியார் மருத்துவக் கல்லூரிகள்/மருத்துவமனைகள்/நிறுவனங்கள் போன்றவற்றின் பிரதிநிதிகள் இந்தக் கருத்தரங்கில் கலந்துகொண்டு நிதிநிலை அறிக்கையில் குறைபாடுள்ளவற்றை நிறைவேற்ற ஆலோசனைகளை வழங்குவார்கள்.
வடகிழக்குப் பகுதி வளர்ச்சி அமைச்சகம்
கொவிட்டுக்கு பிந்தைய உலகத்தில் இந்தியாவின் வளர்ச்சிக்கு வடகிழக்கு பிராந்தியம் தலைமை வகிக்கும்: மத்திய அமைச்சர் டாக்டர் ஜிதேந்திர சிங்
கொவிட்டுக்கு பிந்தைய உலகத்தில் இந்தியாவின் வளர்ச்சிக்கு வடகிழக்கு பிராந்தியம் தலைமை வகிக்கும் என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
கொவிட் மேலாண்மை உள்ளிட்ட பல்வேறு துறைகளில் வடகிழக்கு பகுதி உதாரணமாக உருவாகி வருவதாகவும். கொவிட்டுக்கு பிந்தைய காலகட்டத்தில் இந்தியாவின் பொருளாதாரத்தை கட்டமைக்க நாம் ஈடுபடும் போது இது வரை கவனம் செலுத்தப்படாத பகுதிகள் மீது கவனம் செலுத்த வேண்டி வரும் என்றும், அப்போது அதற்கான சரியான இடமாக வடகிக்கு திகழும் என்றும் அமைச்சர் தெரிவித்தார்.
“வளர்ந்து வரும் வாய்ப்புகளின் நிலம், கவனம் பெறும் பகுதி: மணிப்பூர்” எனும் தலைப்பில் அஸோச்சாம் மற்றும் மணிப்பூர் அரசு ஏற்பாடு செய்த மாநாடு ஒன்றில் பேசிய அமைச்சர் இவ்வாறு கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729459
உள்நாட்டு விமானப் போக்குவரத்து அமைச்சகம்
ஜர்சுகுடா விமான நிலையத்தை பிரதமர் துவக்கி வைத்தார் ஜர்சுகுடா – ராய்ப்பூர் மார்க்கத்தில் உடான் விமான சேவையை பிரதமர் துவக்கி வைத்தார்
ஒடிசாவில், பிரதமர் திரு. நரேந்திர மோடி நேற்று ஜர்சுகுடா விமான நிலையத்தை துவக்கி வைத்தார். இந்த நிகழ்ச்சியில் ஒடிசா ஆளுநர் திரு. கணேசி லால், முதலமைச்சர் திரு. நவீன் பட்நாயக், மத்திய வர்த்தக, தொழில்துறை மற்றும் சிவில் விமானப் போக்குவரத்துத் துறை அமைச்சர் திரு. சுரேஷ் பிரபு, பெட்ரோலியத் துறை அமைச்சர் திரு. தர்மேந்திர பிரதான், பழங்குடியினர் நலத்துறை அமைச்சர் திரு. ஜுவல்ஓரம் ஆகியோர் இந்த நிகழ்ச்சியில் கலந்து கொண்டனர். ஜர்சுகுடா – ராய்ப்பூர் மார்க்கத்தில் உடான் விமான சேவையை பிரதமர் துவக்கி வைத்தார்.
ஒடிசா மாநிலத்தின் இரண்டாவது விமான நிலையமான ஜர்சுகுடா செயல்பாட்டுக்கு வந்துள்ள நிலையில், உடான் திட்டத்தின் மூலம், இந்த விமான நிலையத்திலிருந்து புவனேஷ்வர், ராய்ப்பூர் மற்றும் ராஞ்சியோடு விமான சேவைக்கு வழியேற்பட்டுள்ளது. ஒடிசா மாநிலத்தில், ஜர்சுகுடா தவிர, மாநிலத்தின் தொலைதூரப் பகுதிகளுக்கு விமான சேவையை ஏற்படுத்துவதற்கு வசதியாக, மேலும் 3 விமான நிலையங்கள் உருவாக்கப்பட்டு வருகின்றன. இதற்காக, 370 கோடி ரூபாய் ஒதுக்கப்பட்டுள்ளது.
ஜர்சுகுடா விமான நிலையத்தை, இந்திய விமான நிலைய ஆணையம், மாநில அரசோடு இணைந்து 210 கோடி ரூபாய் செலவில் அமைத்துள்ளது. எல்லா கால நிலையிலும், விமானங்களை இயக்கும் வகையில் இந்த விமான நிலையம் அமைக்கப்பட்டுள்ளது. ஏ.320 ரக விமானங்களை இந்த விமான நிலையத்திலிருந்து இயக்கலாம்.
இந்த விமான நிலையத்தின் ஓடுபாதை 2 ஆயிரத்து 390 மீட்டர் நீளம் கொண்டது. விமான நிலைய முனையத்தில், 5 பயணிகள் சோதனை கவுண்டர்கள் அமைக்கப்பட்டுள்ளன. விமான நிலையத்திற்குத் தேவையான அனைத்து தொழில்நுட்ப வசதிகளும் ஏற்படுத்தப்பட்டுள்ளது.
கழிவுநீர் சுத்திகரிப்பு நிலையம், மழைநீர் சேகரிப்பு அமைப்பு, சூரிய ஒளி மின்சார அமைப்பு மற்றும் விமான நிலையத்திற்கு வரும் சாலைகள் பசுமைவழிச் சாலைகளாக அமைக்கப்பட்டுள்ளது உட்பட பல சிறப்பு அம்சங்கள் இந்த விமான நிலையத்தில் உள்ளன.
-------
(Visitor Counter : 111
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள் குணமடைவோர் விகிதம் 60 விழுக்காட்டை நோக்கி விரைகிறது கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையை விட 1,32,912 அதிகமாகும்
மத்திய அரசு, மாநில அரசுகள் மற்றும் யூனியன் பிரதேசங்களுடன் இணைந்து மேற்கொண்ட நடவடிக்கைகளால் கொவிட்-19 நோயாளிகள் குணமடையும் விகிதம் 60 விழுக்காட்டை நோக்கி விரைகிறது.
இன்றைய நிலவரப்படி, கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,32,912 அதிகமாகும்.
இது வரை 3,59,859 நோயாளிகள் குணமடைந்துள்ளனர். குணமடைந்தவர்களின் எண்ணிக்கை தொடர்ந்து, சீராக அதிகரித்து கொண்டே வருகிறது. தற்போது குணமடைந்தோர் எண்ணிக்கை 59.52 சதவீதத்தை எட்டியுள்ளது.
கடந்த 24 மணி நேரத்தில், மொத்தம் 11,881 கொவிட்-19 நோயாளிகள் குணமாகியுள்ளனர்.
தற்போது 2,26,947 நோயாளிகள் மருத்துவக் கண்காணிப்பில் இருக்கிறார்கள்.
கொவிட்-19 தொற்றால் குணமடைந்தோர் எண்ணிக்கையில் மகாராஷ்டிரா மாநிலம் முதலிடத்தில் உள்ளது. இங்கு 93,154 பேர் குணமடைந்துள்ளனர். அடுத்து தில்லியில் 59,992 பேர் குணமடைந்துள்ளனர். 52,926 பேர் தமிழ்நாட்டில் குணமடைந்துள்ளனர். குணமடைந்தோர் எண்ணிக்கையில் தமிழகம் இந்தியாவில் மூன்றாம் இடத்தில் உள்ளது.
குணமடைந்தோர் விகிதத்தைப் பொறுத்தவரை சண்டிகர்  முதல் இடத்திலும், மேகாலயா  இரண்டாவது இடத்திலும், ராஜஸ்தான்  மூன்றாம் இடத்திலும் உள்ளன.
கொவிட்டை கண்டறியும் பரிசோதனைச் சாலைகளை அரசு தொடர்ந்து அதிகரித்துக் கொண்டே வருகிறது. தற்போது 1065, கொவிட்-19 பரிசோதனைச் சாலைகள் நம் நாட்டில் உள்ளன.. இதில் அரசு பரிசோதனைச் சாலைகள் 768, தனியார் பரிசோதனைச் சாலைகள் 297.
· நிகழ்நேர பிசிஆர்  அடிப்படையிலான சோதனைச் சாலைகள் – 578 ,
· ட்ரூனேட்  அடிப்படையிலானச் சோதனைச் சாலைகள் – 398 
· CBNAAT அடிப்படையிலான சோதனைச் சாலைகள் – 89  ஆகும்.
பரிசோதனை செய்வதும் அதிகரித்துக் கொண்டேயிருக்கிறது. கடந்த 24 மணி நேரத்தில் 2,29,588 மாதிரிகள் பரிசோதிக்கப்பட்டுள்ளன. இதுவரை 90,56,173 பரிசோதனைகள் மேற்கொள்ளப்பட்டுள்ளன.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
(
பழங்குடியினர் நலத்துறை அமைச்சகம்
சர்வதேச மகளிர் தினத்தை கொண்டாடுவதற்காக பல்வேறு நிகழ்ச்சிகளை பழங்குடியினர் நல அமைச்சகம் நடத்தியது
டிரைஃபெட், பழங்குடி மாணவர்களுக்கான தேசிய கல்வி அமைப்பு மற்றும் தேசிய பழங்குடி ஆராய்ச்சி நிறுவனம் ஆகியவை நடத்திய பல்வேறு நிகழ்ச்சிகளின் மூலம் பெண்ணினத்தின் தன்னிகரில்லா உணர்வை சர்வதேச மகளிர் தினத்தை முன்னிட்டு பழங்குடியினர் நல அமைச்சகம் கொண்டாடியது.
கலாச்சாரம், பொருளாதாரம், அரசியல், சமூகம் உள்ளிட்ட பல்வேறு துறைகளில் பெண்களின் சாதனைகளை அங்கீகரிக்கும் வகையில் கடந்த சில வருடங்களாக சர்வதேச மகளிர் தினம் கொண்டாடப்பட்டு வருகிறது. இந்த வருடம், விடுதலையின் அமிர்த பெருவிழாவை கருத்தில் கொண்டு, பழங்குடியினர் நல அமைச்சகத்தின் கீழ் இயங்கும் டிரைஃபெட் மகளிர் தினத்தை கொண்டாடியது.
பழங்குடியினர் நலத்துறை இணை அமைச்சர் திரு. பிஷ்வேஷ்வர் டுடு, பழங்குடியினர் நல அமைச்சகத்தின் செயலாளர் திரு. அனில் குமார் ஜா, டிரைஃபெட் தலைவர் திரு .ராம்சின்ஹ் ரத்வா, கூடுதல் செயலாளர் மற்றும் டிரைஃபெட் நிர்வாக இயக்குநர் திருமிகு. ஆர். ஜெயா மற்றும் இணை செயலாளர் டாக்டர்.நாவல்ஜித் கபூர் ஆகியோர் இந்நிகழ்ச்சியில் கலந்து கொண்டனர்.
நாட்டின் பல்வேறு பகுதிகளை சேர்ந்த பெண் கைவினைக் கலைஞர்கள் மற்றும் வன்தன் திட்ட பயனாளிகளின் வாழ்வாதார பங்களிப்பு நிகழ்ச்சியின் போது காட்சிப்படுத்தப்பட்டது. தங்களது சமூகங்களின் மாற்றத்திற்காக குறிப்பிடத்தக்க பங்களித்த 75 பழங்குடி பெண்களுக்கு நினைவு பரிசுகள் மற்றும் சான்றிதழ்கள் வழங்கப்பட்டன.
நிகழ்ச்சியில் பேசிய திரு. பிஷ்வேஷ்வர் டுடு, "சிறந்த சமுதாயம் மற்றும் நாட்டை கட்டமைப்பதில் பெண்கள் ஆற்றும் பங்கு மற்றும் அவர்களது முயற்சிகளை கொண்டாடுவதற்கான வாய்ப்பாக சர்வதேச மகளிர் தினம் அமைந்துள்ளது," என்று கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1804413
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர்களுக்கு அகவிலை நிவாரணத்தை உயர்த்தி வழங்குவதற்கான உத்தரவுகளை ஓய்வூதியம் & ஓய்வூதியர் நலத்துறை வெளியிட்டுள்ளது
2021 ஜூலை 14 அன்று மத்திய அமைச்சரவை எடுத்த முடிவைத் தொடர்ந்து, ஓய்வூதியர்களுக்கு அகவிலை நிவாரணத்தை உயர்த்தி வழங்குவதற்கான உத்தரவுகளை 2021 ஜூலை 22 அன்று ஓய்வூதியம் & ஓய்வூதியர் நலத்துறை வெளியிட்டது.
இதன் மூலம், மத்திய அரசு ஓய்வூதியர்கள் மற்றும் குடும்ப ஓய்வூதியர்களுக்கு  2021 ஜூலை 1-ல் இருந்து அடிப்படை ஓய்வூதியம்/குடும்ப ஓய்வூதியத்தில் அகவிலை நிவாரணம் 28 சதவீதமாக உயர்த்தி வழங்கப்படும். தற்போது இது 11 சதவீதமாக இருக்கும் நிலையில், 17 சதவீதம் உயர்வு வழங்கப்பட்டுள்ளது.
கொவிட்-19 பெருந்தொற்றால் ஏற்பட்ட வரலாறு காணாத சூழ்நிலையின் காரணமாக, 01.01.2020, 01.07.2020 மற்றும் 01.01.2021 ஆகிய தேதிகளில் இருந்து நிலுவையில் உள்ள ஓய்வூதியர்களுக்கான அகவிலை நிவாரணம் நிறுத்தி வைக்கப்பட்டிருந்தது.
தற்போது, 2021 ஜூலை 1 முதல் அடிப்படை ஓய்வூதியம்/குடும்ப ஓய்வூதியத்தில் 17 சதவீதமாக இருக்கும் அகவிலைப்படியை 28 சதவீதமாக, அதாவது 11 சதவீதம், உயர்த்தி வழங்க அரசு முடிவு செய்துள்ளது. 01.01.2020, 01.07.2020 மற்றும் 01.01.2021 மூலம் உருவாகியுள்ள கூடுதல் தவணைகளை இந்த உயர்வு பிரதிபலிக்கிறது. 2020 ஜனவரி 1 முதல் 2021 ஜூன் 30 வரையிலான காலகட்டத்திற்கான அகவிலை நிவாரணம் 17 சதவீதமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737874
-----
(Visitor Counter : 315
புள்ளியியல் மற்றும் திட்ட அமலாக்கம் அமைச்சகம்
2021 பிப்ரவரி மாதத்திற்கான தொழில்துறை உற்பத்தி மற்றும் பயன்பாடு அடிப்படையிலான குறியீடுகளின் விரைவான மதிப்பீடுகள் 
1. தொழில்துறை உற்பத்தி குறியீட்டின் விரைவான மதிப்பீடுகள்  ஒவ்வொரு மாதமும் 12 ஆம் தேதி  ஆறு வாரங்கள் தாமதித்து வெளியிடப்படுகிறது மற்றும் முகமைகளிடமிருந்து பெறப்பட்ட தரவுகளுடன் தொகுக்கப்படுகிறது.
இந்த முகமைகள் உற்பத்தி தொழிற்சாலைகள்/நிறுவனங்களிடமிருந்து தகவல்களை பெறுகின்றன.
2. 2021 பிப்ரவரி மாதத்துக்கான தொழிற்துறை உற்பத்தி குறியீட்டின் விரைவு மதிப்பீடு, 2011-12 அடிப்படையுடன் 129.4 புள்ளியாக உள்ளது. சுரங்கம், உற்பத்தி மற்றும் மின்துறைகளுக்கான உற்பத்தி குறியீடுகள் முறையே 116.5, 129.3 மற்றும் 153.9 புள்ளிகளாக உள்ளன. இந்த விரைவு மதிப்பீடுகள், தொழில்துறை உற்பத்தி குறியீட்டு திருத்த கொள்கையின்படி அடுத்தடுத்த வெளியீடுகளின் மாற்றத்துக்கு உட்படும்.
3. பயன்பாடு அடிப்படையிலான வகைப்பாட்டின்படி, 2021 பிப்ரவரி மாதத்துக்கான முதன்மை பொருட்களுக்கான புள்ளிகள் 124.3 ஆகவும், மூலதன பொருட்களுக்கான புள்ளிகள் 93.3 ஆகவும், நடுத்தர பொருட்களுக்கான புள்ளிகள் 137.6 ஆகவும், உள்கட்டமைப்பு/கட்டுமான பொருட்களுக்கான புள்ளிகள் 138.2 ஆகவும் உள்ளன. மேலும், நுகர்வோர் பயன்படுத்தும் நீடித்த பொருட்களுக்கான புள்ளிகள், குறுகிய கால பயன்பாட்டு பொருட்களுக்கான புள்ளிகள் முறையே 124.7 மற்றும் 147.6 ஆகவும் உள்ளன.
4. 2021 பிப்ரவரி மாதத்துக்கான தொழில் உற்பத்தி குறியீட்டின் விரைவு மதிப்பீடுகள் துறைவாரியான, டிஜிட்டல் அளவிலான, பயன்பாடு அளவிலான வகைப்பாட்டின் அறிக்கைகள் கீழ்கண்ட இணைப்பில் வழங்கப்பட்டுள்ளன.
https://pib.gov.in/PressReleasePage.aspx?PRID=1711172
இந்த பத்திரிக்கை குறிப்பின் முழு விவரம், புள்ளியல் மற்றும் திட்ட அமலாக்கத்தின் இணையதளத்தில் http://www.mospi.nic.in வெளியிடப்பட்டுள்ளது.
2021மார்ச் மாதத்துக்கான தொழிற்துறை உற்பத்தி குறியீடு வரும் மே 12ம் தேதி வெளியிடப்படும்.
மின்னணு மற்றும் தகவல் தொழில்நுட்பம்
இப்போது இந்தியாவில் வசிப்பவர்களில் 125 கோடிப் பேருக்கு ஆதார் உள்ளது
2019-ஆம் ஆண்டு இறுதியில் ஆதார் அட்டை பெற்ற மக்கள் எண்ணிக்கை 125 கோடியை மிஞ்சியது
இந்திய தனித்துவ அடையாள ஆணையம், ஆதார் தி்ட்டத்தில் புதிய எல்லையை அடைந்திருப்பதாக அறிவித்துள்ளது. அதாவது, ஆதார் அட்டை வழங்கப்பட்ட எண்ணிக்கை 125 கோடியை மிஞ்சியுள்ளது. இதனையடுத்து, 125 கோடிக்கும் கூடுதலான இந்தியவாழ் மக்கள் 12 இலக்க தனித்துவ அடையாளமான ஆதாரைப் பெற்றுள்ளனர்.
மக்கள், ஆதாரை அடிப்படை அடையாள ஆவணமாக பயன்படுத்துவது விரைவாக வளர்ந்து வரும் நிலையில், இந்த சாதனை நிகழ்த்தப்பட்டுள்ளது. ஆதார் திட்டம் தொடங்கப்பட்ட பிறகு, ஆதாரை அடிப்படையாகக் கொண்ட அடையாளப்படுத்தும் பணிகள், சுமார் 37 ஆயிரம் கோடி வரை நடைபெற்றுள்ளது. உறுதி செய்யப்பட்டுள்ளது. தற்போதைய நிலையில், நாளொன்றுக்கு 3 கோடி அடையாளப்படுத்தும் கோரிக்கைகள் இந்திய தனித்துவ அடையாள ஆணையத்திற்கு வருகின்றன.
ஆதாரில் தங்களைப் பற்றிய புதிய விவரங்களை இணைத்து, மேம்படுத்தி வரும் போக்கு அதிகரித்துள்ளது. இந்தவகையில், இதுவரை 331 கோடி புதுப்பிப்பு விவரங்கள் பதிவு செய்யப்பட்டுள்ளன. தற்போது, நாளொன்றுக்கு இத்தகைய பதிவுகள் 3 முதல் 4 லட்சம் வரை பெறப்படுகின்றன.